Hostel oli tõeliselt mõnus (Freeman Lodge), seda peab kohalik vanapaar, kes on väga tegusad ja majandavad täiesti iseseisvalt 14 toaga hostelit. Maja boonus oli see, et seal oli väga suur ja karvane kass nimega Keith. Keith on kõige suurem kass, keda näinud olen. Talle meeldib inimeste läheduses olla ja loomulikult sügasime me teda iga päev, et Pätu igatsust leevendada. Toad ning sanruumid olid ilusad ja puhtad. Samuti oli olemas väga hea varustusega köök, saime üle pika  aja poest söögikraami osta ja ise süüa teha.